open-index/open-wikipedia-markdown huggingface dataset:
Lomoen

**Lomoen** er en tettbebyggelse vest i Vinstra. Hele tettbebyggelsen ligger på vestsida av elva Lågen (Gudbrandsdalslågen) og nord for elva Vinstra, og grenser mot Sorperoa nordover og bygden Ruste mot vest og sørvest. Her finnes det flere kjøpesentre, og en stor veiservicestasjon. E6 (Europavei 6) og flere fylkesveier går gjennom tettbebyggelsen.

## Lomoen som Vinstras sentrum
Det stilles lokalt spørsmål om sentrum av Vinstra skal flyttes over til Lomoen, som følger av at Europavei 6 ble flyttet hit, over fra østsida av Gudbrandsdalslågen. Etter åpningen av ny E6 har det vært økende interesse for nyetableringer i Lomoen.

Vinstra Handelspark, som ligger midt i Lomoen, ble åpnet gradvis mot den 14. februar 2017, og har et areal på ca. 12 000 kvm. Flere bedrifter har også etablert seg her, deriblant Coop Extra og Pizzabakeren.

## Referanser
Xfig

**Xfig** er en fri og åpen vektorgrafikkeditor som kjører under vindussystemet X på Unix og Unix-lignende operativsystemer. Programmet gir mulighet for å tegne sirkler, bokser, linjer, kurver, tekst, etc., og støtter blant annet formatene GIF, JPEG, EPS og PostScript. Objekter kan skapes slettes, flyttes og modifiseres, og man kan velge farger og linjestiler på ulike måter. For tekst er 35 ulike fonter tilgjengelige.

Xfig ble lansert i 1985. Siste versjon er 3.2.6, og ble lansert 9. august 2016.

## Referanser


## Eksterne lenker
* 
*  XFig Version 3.2.5 User Manual
Fiskernes Bank

**Fiskernes Bank** var en norsk forretningsbank som «skulle betjene kystens næringsliv og fremme kystdistriktenes interesser og bosetningen langs kysten». Den ble etablert i 1949 med hovedkontor i Trondheim, etter vedtak på landsmøtet i Norges Fiskarlag i 1947, som en del av gjenreisningen etter den andre verdenskrig. I 1956 ble hovedkontoret flyttet til Tromsø. Ved utgangen av 1983 hadde Fiskernes Bank 22 avdelingskontor langs kysten av Vestlandet og Nord-Norge og en forvaltningskapital på 3,2 milliarder kroner. Bankinspeksjonen (nå Finanstilsynet) påla banken å bokføre tap for 1983 som følge av «store skipsfartsengasjementer ved avdelingskontoret i Bergen». Fiskernes Bank fusjonerte derfor i 1984 med Christiania Bank og Kreditkasse.

## Referanser
Triangulering (forskning)

**Triangulering** brukes innen samfunnsvitenskapene om det å referere til observasjoner ved å bruke minst to ulike perspektiver. Ved å kombinere forskjellige perspektiver kan man avdekke svakheter ved perspektivene hver for seg. Om de ulike perspektivene peker i ulik retning så indikerer det at perspektivene har skjevhet, mens om perspektivene peker i samme retning kan det indikere at resultatene har høy validitet.

Det er hovedsakelig fire måte å kombinere flere perspektiver på:
* Bruk av ulike metoder for å kompensere for deres ulike styrker og svakheter, da spesielt kombinasjon av kvantitativ og kvalitativ metode.
* Bruk av ulike teorier og sammenligne dem for å se hvilke som er mest brukbare.
* Bruk av ulike datasett fra forskjellige kilder, tidspunkt, steder og personer.
* Bruk av ulike forskere for å balansere for hver enkelts subjektive synspunkter.

## Referanser
Incr Tcl

**incr Tcl**, forkortet **itcl** og vanligvis skrevet **[incr Tcl]**, er et sett med objektorienterte utvidelser til programmeringsspråket Tcl. Itcl-implementasjoner eksisterer både som en egen programvare og som en utvidelse som kan bli dynamisk lastet av Tcl.

Første versjon ble lansert i 1993. Siste versjon er 4.0, som ble lansert 3. februar 2013.

## Eksterne lenker
*
Thomas Maloney Westgård

**Thomas Hjalmar Maloney Westgård** (født 1995) er en norsk langrennsløper som konkurrerer internasjonalt for Irland.

Westgård er født på øya Leka i Norge, men har dobbelt pass ettersom hans mor er irsk. Han skiftet FIS-lisens til Irland i 2016 for å representere Irland i mesterskap. Han debuterte i verdenscupen i desember 2016.

Han tok sølv under junior-NM på ski 2014 da han representerte Nord-Trøndelag på stafetten.

Han har deltatt i 3 VM og 2 OL.

Under Vinter-OL 2022 i Beijing, ble han nummer 14 på 15 kilometer klassisk intervallstart. 

## Referanser


## Eksterne lenker
*
Nordøykjempemoa

**Nordøykjempemoa** (*Dinornis novaezealandiae*) var en av moafuglene (Dinornithiformes) som levde på New Zealand, og den var endemisk for Nordøya. Arten er én av to arter i slekten *[[Dinornis]]*, som videre inngår i kjempemoafamilien (Dinornithidae). Nordøykjempemoaen var utryddet lenge før James Cook kom til øyene i 1769. Ifølge Hume (2017) ble den trolig utryddet av maoriene i tidsrommet 1350–1450.

## Biologi
Nordøykjempemoaen var litt mindre enn sørøykjempemoaen (*D. robustus*), men allikevel den nest høyeste av de ni moa-artene. Hunnen var størst og kunne bli nærmere 2 meter høy på ryggen. Begge artene i kjempemoaslekten hadde relativt lange, raggete hårlignende fjær, opptil 18 cm lange, som dekket kroppen. Hodet og den lange halsen ble trolig båret i høyde med rygglinjen, og altså ikke med halsen oppreist slik mange skjeletter har blitt montert. Størrelsen varierte også etter habitat, der fugler som levde i busklandskapet i lavlandet ble fysisk større enn de som levde i tett skog i høylandet. Nordøykjempemoaen hadde sitt primærhabitat i lavlandet på Nordøya.

Nordøykjempemoaen var en veldig høy og relativt slank moa, med et relativt lite, bredt og flatt hode med et robust, flatt og lett buet nebb. Hunnene var markant større enn hannene, og de ble cirka  høyere og  tyngre. Hunnene veide omkring  og kunne bli opptil  høye. Hannene veide  og kunne bli opptil  høye. 

## Inndeling
Inndelingen følger Worthy & Scofield (2012).

* Palaeognathae, primitive nåtidsfugler
** Notopalaeognathae
*** Rheiformes, nandufugler
*** Novaeratitae, kasuarfugler, elefantfugler og kivifugler
*** Tinamiformes, tinamufugler (pampashøns)
*** †Dinornithiformes, moafugler
**** †Megalapteryidae, fjellmoafamilien
**** †Dinornithidae, kjempemoafamilien
***** *[[Dinornithidae|Dinornis]]*, kjempamoaer
****** *[[sørøykjempemoa|D. robustus]]*, sørøykjempemoa
****** *[[nordøykjempemoa|D. novaezealandiae]]*, nordøykjempemoa
**** †Emeidae, (småmoafamilien)

## Slektskap
Kladogrammet under følger Bunce *et al.* (2009).

## Referanser




## Eksterne lenker
*
TclX

**TclX** eller **extended Tcl**, var en av de første frie utvidelser til programmeringsspråket Tcl. TclX sørget for en utvidelse med nye kommandoer mot operativsystemgrensesnittet, filkontroller, manipulasjon av tid og dato, scanning, statuskommandoer og mye mer. Mange av egenskapene i TclX har blitt inkorporert i Tcl. Likevel fortsatte TclX å bli oppdatert, sørge for Tcl grensenitt for systemkall i Unix/Linux, biblioteksrutiner, utvidede listefunksjoner, m.m.

Siste versjon var 8.4.1, og ble lansert i november 2012.

## Eksterne lenker
* Extended Tcl (TclX) Sourceforge site
* TclX Manual
European Digital Rights

**European Digital Rights** (**EDRi**) er en internasjonal rettighetsorganisasjon med hovedkvarter i Brussel i Belgia. EDRi ble stiftet i juni 2002 i Berlin, av NGOer fra syv land. I mars 2015, ble en av EDRis hovedsaker nettnøytralitet.

## Referanser


## Eksterne lenker
*
Electronic Frontier Foundation

**Electronic Frontier Foundation** (EFF) er en internasjonal ideell digital rettighetsorganisasjon basert i San Francisco, California.

EFF gir midler til å forsvare rettigheter i retten, skriver amicus curiae, forsvarer individer og nye teknologier fra hva *EFF* anser som rettslige overgrep. Organisasjonen jobber med å rettlede myndigheter og retten, organisere politiske aksjoner og påvirkningskampanjer, støtter ny teknologi som støtter personlig frihet og digitale rettigheter.

## Se også
* Elektronisk Forpost Norge
* European Digital Rights

## Referanser


## Eksterne lenker
*
Absolute Linux

**Absolute Linux** er en lettvekts Linuxdistribusjon fra USA som er basert på Slackware. Den har flere verktøy som gjør konfigurasjon og vedlikehold enklere og den har mange applikasjoner installert og konfigurert med tett integrasjon av menyer, applikasjoner og MIME-typer. Absolute Linux benytter vindusbehandleren IceVM.

Versjon 12 ble lansert 17. juli 2007. Versjon 14.2 ble lansert 20. september 2016.

## Referanser


## Eksterne lenker
* Absolute Linux ved DistroWatch
CDlinux

**CDlinux** er en tidligere LiveDistro og lettvekts Linuxdistribusjon fra Kina som var basert på Slackware. Den bestod av Linuxkjernen, vindussystemet X, skrivebordsmiljøet Xfce og mange populære applikasjoner. Den hadde god støtte for ulike språk og var svært bruker-konfigurerbar.

Versjon 0.6.1 ble lansert 29. april 2008. Versjon 0.9.7 ble lansert 8. november 2011.

## Eksterne lenker
* CDlinux ved DistroWatch
Regneklyngefilsystem

**Regneklyngefilsystem** er et filsystem som deles av flere tjenere som er mountet samtidig. Det er flere tilnærmelser til regneklynger. Et regneklyngefilsystem kan sørge for lokalitetsuavhengig adressering og redundans som sørger for pålitelighet eller reduserer kompleksiteten til andre deler av klyngen. **Parallelle filsystemer**, også kalt **distribuerte filsystemer**, er en type som sprer dataene mellom mange lagringsnoder, vanligvis for å oppnå redundans eller økt ytelse.

## Eksterne lenker
* A Taxonomy of Distributed Storage Systems
* A Taxonomy and Survey on Distributed File Systems
* A survey of distributed file systems
* The Evolution of File Systems
Kif (EP)

***Kif (Kongsberg Idrettsforening)*** er en EP med Bare Egil Band, utgitt den 11. november 2016.

## Sporliste

# «Kif» (Egil Hegerberg)
# «Skilles i Kongsberg» (Egil Hegerberg)
# «Kom til Kongsberg» (Egil Hegerberg)
## Personale
### Bare Egil Band
*Egil Hegerberg – vokal, gitar, låtskriver
### Øvrige
*Øyvind Blomstrøm – gitar, mandolin, kor, keyboard, perkusjon, produsent 
*Christian Engfelt - keyboard på *Kif* og *Skilles i Kongsberg*
*Tor Egil Kreken - bass på *Kif* og *Skilles i Kongsberg*
*Fredrik Wallumrød - trommer på *Kif* og *Skilles i Kongsberg*
*Håvard Takle Ohr – trommer på *Kom til Kongsberg*  
*Brynjar Takle Ohr – gitar/kor på *Kom til Kongsberg*
*Tommy Reite – bassgitar på *Kom til Kongsberg*
*Hans Christian Frønes - gitar på *Kom til Kongsberg*
ConnochaetOS

**ConnochaetOS**, tidligere **DeLi Linux**,var en lettvekts Linuxdistribusjon fra Tyskland som er basert på Slackware. Plattformene er i486 og i686, og distribusjonen bruker vindusbehandleren IceWM.

ConnochaetOS består utelukkende av fri og åpen programvare og fjerner all proprietær programvare fra sin kildekode, inkludert Linuxkjernen. Hvis mulig blir det sørget for frie programvare-alternativer.  ConnochaetOS er bakoverkompatibel med Slackware og Salix OS.

Versjon 0.3 ble lansert 10. juli 2003. Versjon 14.2 var den siste, og ble lansert 26. august 2016.

## Eksterne lenker
* ConnochaetOS ved DistroWatch
Draco GNU/Linux

**Draco GNU/Linux** er en tidligere lettvekts Linuxdistribusjon fra Norge som er basert på Slackware. Distribusjonen bruker pakkesystemet pkgsrc, som er blitt utviklet av NetBSD. Den er temmelig minimalistisk, men tilleggsprogrammer er tilgjengelige for installasjon via prosjektets FTP-tjener.

Draco GNU/Linux støtter plattformen i486.

Versjon 0.1.0 ble lansert 27. mai 2007. Versjon 0.4.0 beta1 ble lansert 23. desember 2012.

## Referanser


## Eksterne lenker
* Draco GNU/Linux ved DistroWatch
Corythoderus

* 

***Corythoderus*** er en slekt av biller som hører til familien skarabider (Scarabaeidae).

## Utseende
Små, sylindriske biller.
 
## Levevis
Artene er knyttet til termitter, trolig bare i slekten *[[Odontotermes]]*. De eter trolig på soppen som termittene dyrker i tuene sine.

## Utbredelse
Slekten er utbredt i Afrika og India.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Corythoderini Schmidt, 1910 – ikke i Europa
******* Slekten ***Corythoderus***  Klug, 1845
******** *[[Corythoderus braminus]]* Wasmann, 1918
******** *[[Corythoderus gibbiger]]* Wasmann, 1899
******** *[[Corythoderus loripes]]* Klug, 1845

## Kilder
* biolib.cz - Oversikt over stammer og slekter

## Eksterne lenker
*
Bill Harry

**Bill Harry** (født 17. september 1938 i Liverpool) er mest kjent som magasinprodusent som sto bak en rekke magasiner i Liverpool på sent 50- og tidlig 60-tall, inkludert Mersey Beat, et magasin som fokuserte på pop og rock i byen. 

Harry begynte allerede som 13-åring med å lage og gi ut science fiction-fanmagasinet «Biped» for Liverpool Science Fiction Society, deretter «Premier» på Liverpool's Junior School of Art, og så som 16-åring ga han ut «Jazz» på Liverpool College of Art. Han hjalp også til med gratisbladet «Pantosphinx» og magasinet «frank Comments», for musikkbutikken «Frank Hessey's». Harry var også aktiv innen filmklubben. Han ble venner med Stuart Sutcliffe og John Lennon. 

Etter å ha blitt kjent med Paul McCartney og George Harrison og også å ha sponset forsterkere som til The Beatles som de tok med til Hamburg og aldri returnerte, bestemte Harry seg for å skrive om musikken i Liverpool. Ifølge Harry var det snakk om minst 300 bandnavn. Med god hjelp av kjæresten Virginia Sowry, fikk han gitt ut de første numrene av Mersey Beat - der beat viser til et område en politiman patruljerer. 

Det første nummeret solgte i 5000 eksemplarer, og skapte ideen om at musikken ble assosiert med «beat» heller enn rock and roll. Etter hvert involverte Harry både Brian Epstein og John Lennon i skrivingen, Epstein med anmeldelser og Lennon med anekdoter og historier, blant annet om at The Beatles fikk navnet sitt ved at en mann kom ut av en brennende pai, som nå er del av Beatles-legenden. Da Harry skrev om den unge og lovende Pricilla White husket han ikke navnet, og kalte henne «Cilla Black». Hun likte navnet og brukte det som psevdonym. 

Senere har Harry jobbet som presseagent for The Kinks, The Hollies, Pink Floyd og til tider også David Bowie, Led Zeppelin, Suzi Quatro, The Beach Boys, Kim Wilde og Jethro Tull.

## Referanser


## Eksterne lenker
*
Norge på kryss og tvers Vol. 3 – Hinsides land og strand

***Norge på kryss og tvers Vol. 3 &ndash; Hinsides land og strand*** er et konsertalbum med Bare Egil Band. 

Albumet ble utgitt 25. august 2014.
## Sporliste
Alle låter er skrevet av Egil Hegerberg.
# «Æ39» (*[[Studentersamfundet i Trondhjem]], [[27. august]] [[2011]]*)
# «Bilen, jenta oh yeah» (*Huset Pub på [[Rjukan]] [[21. mai]] [[2012]]*)
# «Bergen, du er ei fitteby» (*[[Det Akademiske Kvarter]] i [[Bergen]], [[25. oktober]] [[2013]]*)
# «Bygg bru til Træna» (*[[Trænafestivalen]] i [[Træna]], [[11. juli]] [[2013]]*)
# «Down at Eidsbugarden» (*[[Vinjerock]] i [[Eidsbugarden]], [[20. juli]] [[2012]]*)
# «333 grams burger» (*[[Steinkjerfestivalen]] i [[Steinkjer]], [[30. juni]] [[2012]]*)
# «10ngoll fra Angvik» (*[[Tingvoll]], [[28. april]] [[2012]]*)
# «Flytt Bodø lenger sør» (*[[Sinus (konsertscene)|Sinus]] i [[Bodø]], [[15. mars]] [[2011]]*)
# «På Trænas solsvidde strender» (*[[Trænafestivalen]] i [[Træna]], [[11. juli]] [[2013]]*)
# «Om Henning Kranes understell» (*[[Slottsfjellfestivalen]] i [[Tønsberg]], [[19. juli]] [[2012]]*)
## Medvirkende
### Bare Egil Band
* Egil Hegerberg - sang, akustisk gitar
;Ikke Bare Bare Egil Band
* Øyvind Blomstrøm - gitarer, perkusjon, synth, kor, produsent
* Brynjar Takle Ohr - gitarer, kor
* Håvard Takle Ohr - trommer, perkusjon
* Øystein Frantzvåg - bass, synthbass, vokal
* Rolf-Erik Nystrøm - saksofon 
* Roar Nilsen - vokal 
### Øvrige
* Hasse Rosbach - miksing 
* Chris Sansom - mastering 
* Christian Bloom - artwork

## Eksterne lenker
* Norge på kryss og tvers Vol. 3 &ndash; Hinsides land og strand
Heia Norge! Bare Egils fotballsanger Vol. 1

***Heia Norge! Bare Egils fotballsanger Vol. 1*** er et musikkalbum med Bare Egil Band.

Albumet ble utgitt 6. juni 2014.
## Sporliste
# «Faen i hælvete!» (Egil Hegerberg)
# «Bøler IF» (Egil Hegerberg)
# «Stabekk kino» (Egil Hegerberg)
# «Innkast til Stabæk» (Egil Hegerberg)
# «Heia Norge» (Egil Hegerberg)
# «Særpingane taper aldri» (Egil Hegerberg), (*live fra [[Fredrikstad]]*)
# «Stao no pao» (Jan Inge Fardal/Per Kristian Indrehus)
## Medvirkende
### Bare Egil Band
* Egil Hegerberg - sang, akustisk gitar, låtskriver, tekniker 
;Ikke Bare Bare Egil Band
* Øyvind Blomstrøm - orgel, piano, gitar, keyboard, mandolin, perkusjon, kor 
* Brynjar Takle Ohr - gitar, kor
* Håvard Takle Ohr - trommer
* Tommy Reite - bassgitar 
* Øystein Frantzvåg - bass, kor
* Mai Elise Solberg - keyboard, perkusjon, trekkspill, kor
### Øvrige
* Ole Petter Andreassen - produsent, tekniker 
* Hugo Alvarstein - produsent, tekniker
* Morten Lunde - produsent, tekniker 
* Roar Nilsen - tekniker
* Hasse Rosbach - miksing 
* Chris Sansom - mastering 
* Christian Bloom - artwork
Plamo Linux

**Plamo Linux** er en lettvekts Linuxdistribusjon fra Japan som er basert på Slackware. Installasjonsprogrammet og mange av de tekstbaserte og grafiske verktøyene har blitt oppdatert for å inkludere støtte for japansk språk.

Plamo Linux støtter plattformene i486 og x86-64. Distribusjonen støtter vindusbehandleren AfterStep og skrivebordsmiljøene MATE og Xfce

Versjon 3.1 ble lansert 19. mai 2003. Versjon 6.0 ble lansert 24. oktober 2015.

## Eksterne lenker
* Plamo Linux ved DistroWatch
RIPLinuX

**RIPLinuX** (forkortelse for **Recovery Is Possible**) er en tidligere lettvekts Linuxdistribusjon fra USA som var basert på Slackware. Distribusjonen leveres som en LiveDistro eller på diskett og brukes til å redde data ved krasj, foreta backup og vedlikehold av systemet. Den har støtte for filsystemene ext2, ext3, ReiserFS, Reiser4, ISO9660, UDF, XFS, Journaled File System, UFS, HPFS, HFS, MINIX file system, MS DOS File Allocation Table (FAT), NTFS og VFAT) og inneholder mange verktøy for gjenopprettelse av et krasjet system. Den støtter også IDE/SCSI/SATA, PCMCIA, RAID, LVM2 og har nettverkstøtte for Ethernet/DSL/kabel/PPP/PPPOE

## Eksterne lenker
* RIPLinuX ved DistroWatch
Bob Wooler

**Frederick James «Bob» Wooler** (født 19. januar 1926 i Liverpool, død 8. februar 2002 i Liverpool) var DJ for The Cavern Club og spilte en viktig rolle for The Beatles blant annet ved å introdusere dem til The Cavern Club og senere Brian Epstein.

Wooler begynte å jobbe på kontoret ved jernbanen i Liverpool, men jobbet på si som manager og komponist for den kortlevde, skiffle-gruppen The Kingstrums. Deretter kom han i kontakt med Allan Williams som rådet ham til å bli en fulltids-DJ ved Williams' nyåpnede Top Ten Club, men klubben brant ned seks dager etter åpningen. Wooler ville ikke tilbake til jernbanen og satset i stedet på musikkoppdrag. Wooler var særlig involvert med Gerry & The Pacemakers, og hjalp dem noe med å få oppdrag.

Williams og Wooler hadde god kontakt, og etter at The Beatles kom tilbake fra Hamburg og var langt bedre til å spille, men også kastet ut av Tyskland, ba Williams Wooler om å hjelpe dem med spilleoppdrag. Wooler møtte The Beatles ved Jacaranda, og de klaget på for få oppdrag. Wooler tok kontakt med en venn og arrangør, Brian Kelly, og Kelly og Wooler forhandlet seg fram til at The Beatles kunne spille på Litherland Town Hall den 27. desember 1960 for £6. Wooler tok på seg å hjelpe The Beatles med oppdrag i mesteparten av 1961.

Samtidig begynte Wooler som DJ å introdusere band på de forskjellige scenene, på en skikkelig måte. Wooler fikk i 1961 jobb på The Cavern Club etter å ha grepet tak i mikrofonen og gjort litt reklame for klubben ved lunsjtider. Som ansatt anbefalte han eieren Ray McFall å få inn The Beatles til klubben. Den 1. desember 1960 spilte The Beatles den første av mange svært suksessfulle kvelder i klubben. Det var også han som introduserte klubben, og The Beatles, til Brian Epstein da Epstein kom innom klubben ved lunsjtider den 9. november 1961.

Wooler spilte en viktig rolle i Liverpools musikkliv fram til 1967, da han sluttet på The Cavern Club. Han overlevde et hjerteattakk på 1980-tallet, men døde i 2002, 76 år gammel etter lengre tids sykdom.

## Referanser
Wifislax

**Wifislax** er en LiveDistro (CD) Linuxdistribusjon fra Spania som er basert på Slackware. Distribusjonen inneholder forskjellige verktøy for sikkerhet og kriminalteknikk. Wifislax integrerer forskjellige uoffisielle nettverksdrivere i Linuxkjernen for å sørge for ut.av-boksen støtte for et stort antall nettverkskort for trådløse nett såvel som nettverk med kabel.

Wifislax støtter plattformen i486. Distribusjonen støtter  skrivebordsmiljøene MATE) og Xfce

Versjon 3.1 ble lansert 9. oktober 2003. Versjon 4.12 ble lansert 6. august 2016.

## Eksterne lenker
* Wifislax ved DistroWatch
Ski-VM 2017 – Sprint menn

**[[Ski-VM 2017]] – Sprint menn** ble avholdt i fri teknikk 23. februar 2017 i Lahtis i Finland. Italienske Federico Pellegrino tok gull foran russiske Sergej Ustjugov og Johannes Høsflot Klæbo fra Norge.

Ustjugov var svært skuffet over å ha mistet gullet på oppløpet, men skulle få sin revansje på skiathlon to dager senere i mesterskapet.

Petter Northug var tittelforsvarer på øvelsen, men i oppkjøringen til sesongen 2016/2017 hadde han bommet på treningsbelastningen, noe som gjorde at han fikk en kraftig formsvikt. Forventningene var følgelig ikke høye til Northug på sprinten, men han kom seg videre fra prologen og overbeviste også i kvartfinalen. I semifinalen gikk han videre på tid, og selv om han var sjanseløs på medalje i finalen beskrev han femteplassen som en solid opptur.

## Resultater
### Prolog

### Kvartfinaler

#### Kvartfinale 1

#### Kvartfinale 2

#### Kvartfinale 3

#### Kvartfinale 4

#### Kvartfinale 5

### Semifinaler

#### Semifinale 1

#### Semifinale 2

### Finale

## Referanser
Ski-VM 2017 – 30 kilometer skiathlon menn

**[[Ski-VM 2017]] – 30 kilometer skiathlon menn** ble avholdt 25. februar 2017 i Lahtis i Finland. Sergej Ustjugov fra Russland vant gull foran Martin Johnsrud Sundby og Finn-Hågen Krogh fra Norge.

Selv om Martin Johnsrud Sundby aldri hadde tatt et individuelt mesterskapsgull og også hadde vært gjennom en krevende dopingsak i 2016, ble han av de fleste regnet som favoritt på de tre inviduelle distanseøvelsene i mesterskapet. Hans største utfordrer på fellesstart med skibytte var Sergej Ustjugov som hadde satt Sundby ettertrykkelig på plass under Tour de Ski samme vinter  og som også var revansjesugen etter å ha tapt gullet på sprinten. Det ble også disse to som etter skibyttet klarte å få etablert en luke ned til resten av feltet. De fulgte hverandre tett, men Sundby visste at han antagelig ville være sjanseløs mot Ustjugov i en ren spurtduell. I den siste bakken satte han derfor inn et voldsomt rykk, men akkurat idet Ustjugov så ut til å måtte slippe falt Sundby og brakk den ene staven, ironisk nok på dagen 35 år etter at Oddvar Brå brakk staven i duell med russeren Aleksandr Zavjalov. Han fikk straks en ny stav av en funksjonær, men klarte ikke å ta inn igjen forspranget, og Ustjugov tok gullet mens Sundby måtte nøye seg med sølv. Et halvminutt senere spurtet Finn-Hågen Krogh inn til bronse foran Sjur Røthe, Alex Harvey og Didrik Tønseth. Dette var Kroghs første individuelle mesterskapsmedalje.

Forrige gang øvelsen ble avholdt i ski-VM var i Falun

Neste gang øvelsen ble avholdt i ski-VM var i Seefeld

## Resultater

## Referanser
Ski-VM 2017 – 15 kilometer skiathlon kvinner

**[[Ski-VM 2017]] – 15 kilometer skiathlon kvinner** ble avholdt 25. februar 2017 i Lahtis i Finland. Marit Bjørgen tok gull foran Krista Pärmäkoski fra Finland og Charlotte Kalla fra Sverige.

På klassiskdelen ble det satt stor fart i front, og det dannet seg etter hvert en kvartett bestående av Marit Bjørgen, Krista Pärmäkoski, Heidi Weng og Charlotte Kalla. På vei ut fra skibyttet satte Bjørgen fart og kun Pärmäkoski klarte å følge henne. Weng og Kalla ble da gående sammen, men etter hvert stakk Kalla fra Weng. I siste bakke slo Bjørgen til med et rykk og Pärmäkoski klarte ikke å holde følge. Bjørgen tok dermed VM-gull med knapt fem sekunders margin foran det finske hjemmehåpet, mens svenskne kunne juble for bronse til Charlotte Kalla. Weng ble på slutten tatt igjen av en gruppe som kom jagende bak, og ble i innspurten slått av sveitsiske Nathalie von Siebenthal.

## Resultater

## Referanser
Ski-VM 2017 – 15 kilometer klassisk menn

**[[Ski-VM 2017]] – 15 kilometer klassisk menn** ble avholdt 1. mars 2017 i Lahtis i Finland.

Martin Johnsrud Sundby var utpekt som den største favoritten til å ta gullet på 15 km klassisk. Selv pekte han på Iivo Niskanen som sin største utfordrer i jakten på sitt første individuelle mesterskapsgull, og på de første passeringene ble det klart at det skulle bli vanskelig å hamle opp med finnen. Etter halvgått løp var Niskanen nesten et halvt minutt foran Sundby, og selv om ledelsen skrumpet noe inn på slutten var det tidlig klart at det ville bli hjemmeseier på distansen. Bak Sundby var det hard kamp om bronsen, og Niklas Dyrhaug avsluttet sterkt og knep den siste pallplassen i kamp med russiske Aleksandr Bessmertnykh.

## Resultat

## Referanser
Ski-VM 2017 – 10 kilometer klassisk kvinner

**[[Ski-VM 2017]] – 10 kilometer klassisk kvinner** avholdes 28. februar 2017 i Lahtis i Finland.

Marit Bjørgen innfridde forventningene og tok et suverent gull på 10 km klassisk med sin største seiersmargin i et mesterskap. Hun var hele 41 sekunder foran Charlotte Kalla på andre plass, mens Astrid Uhrenholdt Jacobsen tok bronsen. Dette var Bjørgens ellevte individuelle VM-gull.

## Resultater

## Referanser
Ski-VM 2017 – 50 kilometer fri teknikk menn

**[[Ski-VM 2017]] – 50 kilometer fri teknikk menn** avholdes 5. mars 2017 i Lahtis i Finland.

I likhet med kvinnenes tremil dagen ble det et stort samlet felt gjennom hele løpet. Riktignok stakk Anders Gløersen av tidlig og gikk alene i front en mil tidlig i løpet, men han ble hentet inn igjen. Mot slutten var det rundt 20 utøvere igjen i tetgruppen, blant disse var gode spurtere som Sergej Ustjugov, Alex Harvey og Petter Northug, sistnevnte som tittelforsvarer. I frykt for hva som ville vente i en massespurt prøvde derfor Martin Johnsrud Sundby å rykke på den siste runden. Mange måtte da slippe teten, deriblant Northug, men Sundby klarte ikke å distansere hele feltet. Han ledet fortsatt i Lahti-svingen ned mot stadion, men i rygg kom Harvey i stor fart og kjørte forbi ham. Ingen klarte å tukte canadieren, og han spurtet inn til sitt første individuelle VM-gull foran Ustjugov og finske Matti Heikkinen. Sundby ble på oppløpet også slått av britiske Andrew Musgrave og ble beste nordmann på femteplass.

Med tiden 1:46:28.9 ble dette gikk Harvey også tidenes raskeste femmil.

## Resultat

## Referanser
Ski-VM 2017 – 4 × 5 kilometer stafett kvinner

**[[Ski-VM 2017]] – 4 x 10 kilometer stafett kvinner** ble avholdt 2. mars 2017 i Lahtis i Finland.

Etter å ha vunnet alle øvelsene så langt i mesterskapet var de norske jentene storfavoritter på stafetten. Ingvild Flugstad Østberg ble imidlertid vraket på laget til fordel for Maiken Caspersen Falla som fikk sjansen på den første etappen.

På første etappe hadde Polen satt opp Justyna Kowalczyk, og hun satte også stor fart slik at det ble strekk i feltet. Det ble da dannet en kvartett i front bestående av Kowalczyk, Falla, svenske Anna Haag, finske Aino-Kaisa Saarinen Helt på slutten rykket Maiken Caspersen Falla og fikk en luke inn mot første veksling. På andre etappe tettet Charlotte Kalla luken for Sverige og dro med seg Finlands Kerttu Niskanen. Mot slutten av etappen satte Niskanen opp farten, og Kalla måtte slippe. Finland og Norge vekslet først, men Astrid Uhrenholdt Jacobsen overbeviste på sin etappe og distanserte finske Laura Mononen slik at Marit Bjørgen hadde nesten ett minutt ledelse da hun gikk ut på ankeretappen. Denne ledelsen tok hun vel vare på og kontrollerte etappen inn til norsk gull. Det endte med spurtoppgjør mellom Sverige og Finland i kampen om sølvet, og Stina Nilsson slo Krista Pärmäkoski på oppløpet.

## Resultater

## Referanser
Ski-VM 2017 – Lagsprint menn

**[[Ski-VM 2017]] – Lagsprint menn** ble avholdt 26. februar 2017 i Lahtis i Finland.

Johannes Høsflot Klæbo hadde skaffet Norges ankermann Emil Iversen en solid luke ut på den siste etappen, men finske Iivo Niskanen kom stadig nærmere, og i den siste bakken ned mot stadion var Iversen tatt igjen. I et uoppmerksomt øyeblikk skiftet Iversen spor og ble påkjørt av Niskanen, hvorpå begge gikk i bakken, Iversen med brukket stav. Dette åpnet for Sergej Ustjugov og Federico Pellegrino som lå noen sekunder lenger bak, og i spurten trakk russeren det lengste strået og tok gull foran Italia. Med brukket stav hadde Iversen ingen mulighet til å gi Niskanen kamp om bronsen.

## Resultater

## Referanser
Ski-VM 2017 – Lagsprint kvinner

**[[Ski-VM 2017]] – Lagsprint kvinner** ble avholdt 26. februar 2017 i Lahtis i Finland.

Maiken Caspersen Falla avgjorde lagsprinten på sin siste etappe da hun rykket fra russiske Natalja Matvejeva, og tok gullet sammen med Heidi Weng. På Russlands lag gikk også Julija Belorukova. De andre lagene var hektet av på de tidligere etappene og USA og Sverige gjorde opp om den siste medaljen. Den kampen tapte Stina Nilsson mot Jessica Diggins som sikret amerikansk bronse.

## Resultater

## Referanser
Ski-VM 2017 – 4 × 10 kilometer stafett menn

**[[Ski-VM 2017]] – 4 x 10 kilometer stafett menn** ble avholdt 3. mars 2017 i Lahtis i Finland. Norge tok gullet foran Russland og Sverige.

Allerede på de to første etappene ble det klart at gullkampen kom til å stå mellom Norge og Russland. Det var tydelig at disse to lagene hadde bedre ski enn flere av de andre lagene, og særlig det svenske laget slet på klassisketappene. Ved veksling til 3. etappe var Norge og Russland samlet i front, med god avstand til lagene bak. Sverige virket hektet av medaljekampen, men Marcus Hellner hadde en utmerket dag og tok inn igjen lagene foran som kjempet om tredjeplassen. På slutten av tredje etappe klarte Martin Johnsrud Sundby å få en luke til Aleksej Tsjervotkin, men klarte ikke å gi ankermann Finn-Hågen Krogh mer enn 17 sekunders ledelse på Sergej Ustjugov, altså litt mindre enn det halve minuttet han på forhånd hadde lovet å gi Krogh. Gjennom hele etappen prøvde Ustjugov å tette luken til Krogh, og han var på det nærmeste bare fem sekunder bak, men Krogh holdt unna og sørget for Norges niende strake VM-gull på stafett. I kampen om bronsen spurtet Sveriges Calle Halfvarsson fra Curdin Perl og Matti Heikkinen.

## Resultat

## Referanser
Ski-VM 2017 – 30 kilometer fri teknikk kvinner

**[[Ski-VM 2017]] – 30 kilometer fri teknikk kvinner** ble avholdt 4. mars 2017 i Lahtis i Finland.

De norske langrennsjentene toppet sin dominans under mesterskapet med å gjøre rent bord på den siste øvelsen. Det endte med firedobbelt norsk der Marit Bjørgen avgjorde helt på slutten mot Heidi Weng. Bronsen gikk til Astrid Uhrenholdt Jacobsen og Ragnhild Haga tok fjerdeplassen.

## Resultater

## Referanser
Ski-VM 2017 – Hopp stor bakke menn

**[[Ski-VM 2017]] – Hopp stor bakke menn** ble avholdt 2. mars 2017 i Lahtis i Finland.

Tittelforsvarer var Severin Freund, men han kunne ikke delta i mesterskapet da han pådro seg en korsbåndsskade under trening i januar.

## Resultat

## Referanser
Ski-VM 2017 – Hopp normalbakke mikslag

**[[Ski-VM 2017]] – Hopp normalbakke mikslag** ble avholdt 26. februar 2017 i Lahtis i Finland.

## Resultater

## Referanser
Ski-VM 2017 – Hopp stor bakke lag menn

**[[Ski-VM 2017]] – Hopp stor bakke lag menn** ble avholdt 4. mars 2017 i Lahtis i Finland.

Det polske laget med Piotr Żyła, Kamil Stoch, Dawid Kubacki og Maciej Kot tok gullet foran de regjerende mestrene Norge. Johann André Forfang satte bakkerekord med 138 meter i andre omgang, på det norske laget hoppet også Anders Fannemel, Daniel-André Tande og Andreas Stjernen. Bronsen gikk til Østerrike. Tyskland som på forhånd var regnet blant favorittene til gullet skuffet og endte på fjerdeplass.

## Resultater

## Referanser
Craig Hammeck

**Craig Hammack** er en amerikansk effektdesigner kjent for arbeidet med effektselskapet Industrial Light & Magic (ILM). Hammack har arbeidet med spesialeffektene i *[[Titanic (1997)|Titanic]]* (1997), *[[Pearl Harbor (film)|Pearl Harbor]]* (2001), *[[Star Wars Episode III: Sithene tar hevn]]* (2005), *[[Indiana Jones og krystallhodeskallens rike]]* (2008), *[[Star Trek (film)|Star Trek]]* (2009), *[[Red Tails]]* (2012), *[[Tomorrowland]]* (2015), *[[Deepwater Horizon (film)|Deepwater Horizon]]* (2016) og *[[Black Panther]]* (2017).

Han fikk god kritikk for arbeidet i *Deepwater Horizon* og ble nominert til Oscar for beste visuelle effekter under den 89. Oscar-utdelingen.

## Referanser


## Eksterne lenker
*
Ski-VM 2017 – Hopp normalbakke menn

**[[Ski-VM 2017]] – Hopp normalbakke menn** avholdes 25. februar 2017 i Lahtis i Finland.

Tittelforsvarer var Rune Velta, men han la opp sommeren 2016.

## Resultater

## Referanser
Ski-VM 2017 – Kombinert stor bakke/10 kilometer

**[[Ski-VM 2017]] – Kombinert stor bakke/10 kilometer** ble avholdt 1. mars 2017 i Lahtis i Finland.

## Resultat
### Skihopp

### Langrenn

## Referanser
Ski-VM 2017 – Kombinert stor bakke/2 × 7,5 km lagsprint

**[[Ski-VM 2017]] – Kombinert stor bakke/2 x 7,5 kilometer lagsprint** ble avholdt 3. mars 2017 i Lahtis i Finland.

Etter å ha vunnet samtlige av kombinertøvelsene tidligere i mesterskapet var Tyskland klare favoritter på lagsprinten. Etter hopprennet ble det imidlertid klart at langrennet kom til å bli tettere enn forventet ettersom det tyske laget ikke var like suverene i hoppbakken og at det norske og det franske laget hadde gjennomført en god hoppdel. I tillegg var Japan og Østerrike på skuddhold, mens det finske håpet om medalje på hjemmebane syntes fjernt.

Frankrike gikk ut først i langrennet, men ble raskt tatt igjen av Tyskland, Japan og Norge. Østerrike klarte i starten ikke å komme seg opp til kvartetten i tet, men etter hvert ble det et taktisk kamp i teten om hvem som skulle gå i front, noe som gjorde at østerrikeren plutselig hadde tettet luken. På den nest siste etappen klarte Magnus Moan og Eric Frenzel å få en luke til de tre andre lagene. Magnus Krog og Johannes Rydzek hadde derfor en solid ledelse ut på siste etappe, og det var klart at kampen om gullet kom til å stå mellom Norge og Tyskland. I den siste bakken ned mot stadion nærmet de seg Russlands Samir Mastiev som var i ferd med å bli tatt igjen med en runde. En funksjonær ga signal til russeren om at han måtte gå til side, men Mastiev ignorerte dette og fortsatte inn mot veksling. Krog lå først nedover bakken, men Rydzek presset seg forbi på innsiden. I svingen inn mot oppløpet tok de igjen russeren, og Krog valgte da å legge seg lenger ut for å unngå at tyskeren skulle bli hindret. I spurten var Rydzek suveren og sikret dermed Tysklands fjerde gull av fire mulige i mesterskapet. I kampen om bronsen trakk Japan det lengste strået i kamp med Frankrike og Østerrike.

Russiske Samir Mastiev fikk en skriftlig reprimande og bot på 500 sveitsiske franc for å ha ignorert arrangørens signal om å gi plass til lagene som tok ham igjen.

## Resultater
### Etter skihopp

### Etter langrenn

## Referanser
Jason Billington

**Jason Billington** er en australsk effektdesigner kjent for arbeidet sitt med effektselskapet Industrial Light & Magic (ILM). Hammack har arbeidet med spesialeffektene i filmer som *[[Transformers (film)|Transformers]]* (2007), *[[Pirates of the Caribbean: At World's End]]* (2007), *[[Transformers (film)|Transformers]]* (2007), *[[Indiana Jones og krystallhodeskallens rike]]* (2008), *[[WALL·E]]* (2008), *[[Transformers: Revenge of the Fallen]]* (2009), *[[Star Trek (film)|Star Trek]]* (2009), *[[Avatar (film)|Avatar]]* (2009), ** (2011), *[[Transformers: Dark of the Moon]]* (2011), *[[Battleship]]* (2012), *[[Pacific Rim]]* (2013), *[[Transformers: Age of Extinction]]* (2014), *[[Jurassic World]]* (2015) og *[[Deepwater Horizon (film)|Deepwater Horizon]]* (2016).

Han fikk god kritikk for arbeidet i *Deepwater Horizon* og ble nominert til Oscar for beste visuelle effekter under den 89. Oscar-utdelingen.

## Referanser


## Eksterne lenker
* 
*
Burt Dalton

**Burt Dalton** er en effektdesigner. Dalton ble nominert til Oscar for beste visuelle effekter for *[[Star Trek (film)|Star Trek]]* (2009), *[[Star Trek Into Darkness]]* (2013) og *[[Deepwater Horizon (film)|Deepwater Horizon]]* (2016).

Han vant også én Oscar for *[[Den fantastiske historien om Benjamin Button]]*. Den delte han med Eric Barba, Craig Barron og Steve Preeg.

## Referanser


## Eksterne lenker
*
Stephane Ceretti

**Stéphane Ceretti** (født 24. september 1973) er en fransk effektdesigner.

Han jobbet først på effektselskapet BUF Compagnie i Paris. Han flyttet senere til London hvor han jobbet hos Moving Picture Company og Method Studios.

I 2014 lagde han effektene til *[[Guardians of the Galaxy (film)|Guardians of the Galaxy]]* for Marvel Studios. Sammen med Nicolas Aithadi, Jonathan Fawkner og Paul Corbould ble han nominert til Oscar for beste visuelle effekter under den 87. Oscar-utdelingen. Han ble igjen nominert til den 89. Oscar-utdelingen for effektarbeidet på *[[Doctor Strange (film)|Doctor Strange]]*.

## Referanser


## Eksterne lenker
*
Ski-VM 2017 – Kombinert normalbakke/10 kilometer

**[[Ski-VM 2017]] – Kombinert normalbakke / 10 kilometer** ble avholdt 24. februar 2017 i Lahtis i Finland.

Mesterskapets åpningsøvelse i kombinert bar bud om hvilken total dominans det tyske laget skulle få. Etter hopprennet ledet Eric Frenzel foran Johannes Rydzek, disse to hadde også vært sesongens store profiler i verdenscupen. Björn Kircheisen og Fabian Rießle startet langrennet på henholdsvis åttende- og tolvteplass, men avsluttet sterkt og sørget for at det ble firedobbelt tysk i toppen av resultatlisten. Rydzek rykket fra Frenzel på den siste runden, mens Akito Watabe ble slått i spurten av Kircheisen og Rießle. De norske kombinertløperne skuffet både i hoppbakken og i langrennsløypen, og Magnus Krog ble beste norske deltaker med sin tiendeplass.

## Resultater
### Skihopp

### Langrenn

## Referanser
Ski-VM 2017 – Kombinert normalbakke/4 × 5 kilometer stafett

**[[Ski-VM 2017]] – Kombinert normalbakke/4 x 5 kilometer stafett** ble avholdt 26. februar 2017 i Lahtis i Finland.

Det tyske laget var storfavoritter, og skuffet heller ikke i hoppbakken. Her skaffet tyskerne seg en solid ledelse på de andre lagene foran langrennet. Nærmest var Japan og Frankrike som begge var 44 sekunder bak, mens Østerrike og Norge skulle starte henholdsvis 1:05 og 1:07 bak Tyskland.

På langrennsdelen var Tyskland heller aldri truet, og beholdt ledelsen helt inn til mål. På det norske laget gikk Magnus Moan på første etappe, han brakte Norge opp på andreplass til første veksling. På andre etappe gikk Mikko Kokslien fra Japan, Frankrike og Østerrike, en ledelse som Magnus Krog og Jørgen Graabak aldri ga fra seg. For Tyskland gikk Johannes Rydzek inn til et suverent gull, med seg på laget hadde han også Björn Kircheisen, Fabian Rießle og Eric Frenzel. Frankrike falt etter hvert av i kampen om den siste pallplassen, og det ble et oppgjør mellom Østerrike og Japan som Paul Gerstgraser avgjorde til Østerrikes fordel.

For Magnus Moan ble medaljen historisk ved at han ble den første til å ta medalje i syv mesterskap på rad.

## Resultater

### Skihopp

### Langrenn

## Referanser
Trompetersvane

**Trompetersvane** (*Cygnus buccinator*) er en andefugl i gruppen svaner. Den lever i Nord-Amerika.

## Beskrivelse

Voksne trompetersvaner er 138–165 cm lange, men hanner kan bli så lang som 180 cm. Se veier 7-13,6 kg. Vingespennet er 185–250 cm. Trompetersvanen er hvit med svart nebb. Den største som er funnet var 183 cm og hadde et vingespenn på 3,1 meter.

## Atferd

Trompetersvanen hekker i innsjøer, på våtmarksområder og i store elver. Den legger 3-12 egg i april eller mai. Reiret ligger enten på en liten øy eller lignende, eller på en plattform laget av gress og lignende. Rugetiden varer i 32-37 dager. Under hekkingen er trompetersvanene svært territorielle.

Trompetersvanen spiser vannplanter som den finner ved å dykke halvveis under vann mens den svømmer (se bildet over). Om vinteren spiser den gress og planter på sletter og åkre. Ungfuglene fores med insekter, små fisker, fiskerogn, små krepsdyr og planter.

## Eksterne lenker
*
Erna Myhre Storfjord

**Erna Myhre Storfjord** (født 1942) er en norsk forfatter som er født og oppvokst i Bø i Nordland. Hun har gitt ut flere fag-og skjønnlitterære bøker henholdsvis for voksne og barn. Hun er bosatt i Sandnessjøen.

## Bibliografi
* *Frostnatt*, barnebok, (1986)
* *Duggfall*, barnebok, (1987)
* *La oss snakke om det*, (1989)
* *Angst : årsak og virkninger*, (1989)
* *Befri deg selv fra angst og depresjon*, (1992)
* *Underveis : min vei ut av angsten*, (1993)
* *Videre alene*, (1995)
* *Stopp mobbingen! : signaler, symptomer og tiltak*, (1997)
* *Bedre hverdag*, (1999)
* *Den merkelige gutten*, barnebok, (1999)
* *Havdypets hemmeligheter og andre eventyr*, (2002)
Vincent Cirelli

**Vincent Cirelli** er en amerikansk effektdesigner kjent for arbeidet sitt med effektselskapet Luma Pictures. Hammack har arbeidet med spesialeffektene i filmer som *[[Pirates of the Caribbean: At World's End]]* (2007),  *[[No Country for Old Men]]* (2007), *[[The Midnight Meat Train]]* (2008), *[[X-Men Origins: Wolverine]]* (2008), *[[Harry Potter og Halvblodsprinsen (film)|Harry Potter og Halvblodsprinsen]]* (2009), *[[The Book of Life]]* (2009), **' (2011), ''[[Captain America: The First Avenger]]'' (2012), ''[[Prometheus (film)|Prometheus]]'' (2012), ''[[The Avengers]]'' (2012), ''[[Saving Mr. Banks]]'' (2013), ''[[Guardians of the Galaxy (film)|Guardians of the Galaxy]]'' (2014), **' (2015), *[[In the Heart of the Sea]]* (2015), *[[Deadpool (film)|Deadpool]]* (2015) og *[[Doctor Strange (film)|Doctor Strange]]* (2016)

Han fikk god kritikk for arbeidet i *Doctor Strange* og ble nominert til Oscar for beste visuelle effekter under den 89. Oscar-utdelingen.

## Referanser


## Eksterne lenker
*
Paul Corbould

**Paul Corbould** er en britisk effektdesigner kjent for effektarbeidet sitt på blockbusterfilmer som *[[Children of Men]]* (2006), *[[Captain America: The First Avenger]]* (2011), ** (2013) og *[[Guardians of the Galaxy (film)|Guardians of Galaxy]]* (2014).

For arbeidet på *Guardians of the Galaxy* ble han nominert til Oscar for beste visuelle effekter under den 87. Oscar-utdelingen. Den nominasjonen delte han med Stephane Ceretti, Jonathan Fawkner og Nicolas Aithadi. Han ble også nominert til effektprisen under den 68. BAFTA-utdelingen. Han fikk også god kritikk for arbeidet med *Doctor Strange* og ble nominert til en ny Oscar under den 89. Oscar-utdelingen.

## Referanser


## Eksterne lenker
*
Jacobin (tidsskrift)

***Jacobin*** er et venstreorientert kvartalstidsskrift basert i New York, USA. Det beskriver seg selv som «den ledende stemmen på amerikansk venstreside, som tilbyr sosialistiske perspektiver på politikk, økonomi og kultur».

Blant tidsskriftets bidragsytere kan nevnes Yanis Varoufakis, Hilary Wainwright, Kareem Abdul-Jabbar, og Jeremy Corbyn.

## Historie
Magasinet begynte som en nettavis i september 2010, men utvidet til trykket magasin senere samme år. Navnet *Jacobin* stammer fra boka *The Black Jacobins: Toussaint L'Ouverture and the San Domingo Revolution* av forfatteren C. L. R. James, der James tilskriver de de svarte haitiske revolusjonære en større renhet i forhold til idealene fra den franske revolusjon enn de «hvite jakobinerne».

## Referanser


## Eksterne lenker
*
Candace Crawford

**Candace Crawford** (født 11. mars 1994) er en canadisk alpinist.

Hun representerte Canada under VM i alpint 2017 i St. Moritz, der hun ble nummer 26 i super-G. 

## Referanser


## Eksterne lenker
*
Kristin Lysdahl

**Kristin Anna Lysdahl** (født 1996) er en norsk alpinist som representerer Asker Skiklubb. Hun ble norgesmester i kombinasjon i 2017 og i slalåm i 2019 og 2024.

## Idrettskarriere
### 2014/15
Lysdahl fikk bronse i utfor under Norgesmesterskapet i alpint 2015, og hun kom på femteplass i slalåm. I mars 2015 deltok hun i Junior-VM i alpint 2015, der hennes beste plassering ble 12.-plass i utfor. Hun kom på 27.-plass i slalåm, 28.-plass i superkombinasjonen og 31.-plass i super-G.

### 2015/16
Ved Junior-VM i alpint 2016 i Sotsji i Russland tok hun en bronsemedalje i lagkonkurransen bak Slovenia og Sverige, på lag med Thea Stjernesund, Timon Haugan og Marcus Monsen.

I Europacupen i alpint 2015/16 fikk hun én enkeltseier; delt førsteplass i utfor i Saalbach-Hinterglemm i mars 2016, og hun endte på sjetteplass i utforcupen denne sesongen.

### 2016/17
Hun representerte Norge under VM i alpint 2017 i St. Moritz, der hun ble nummer 27 i super-G. I tillegg kom hun på 17.-plass i kombinasjonen, 23.-plass i storslalåm og 24.-plass i utfor. Hun deltok i Junior-VM i alpint 2017, og kom der på sjuendeplass i slalåm og super-G, og hun kom på tiendeplass i utfor.

I Verdenscupen i alpint 2016/17 fikk hun til sammen 24 poeng, og endte på 98.-plass sammenlagt. I storslalåmcupen kom hun på 37.-plass. Hun deltok også i Europacupen i alpint 2016/17, og kom på andreplass sammenlagt, bak lagvenninne Kristina Riis-Johannessen. I europacupen vant hun storslalåmcupen, og hun kom på fjerdeplass i utforcupen og åttendeplass i super-G. Hun fikk to enkeltseire i europacupen; hun vant storslalåmrennene på Trysil i desember og i Châtel i februar.

### 2017/18
Verdenscupåpningen 2017/18 var storslalåm i Sölden i Østerrike, og Lysdahl kom på åttendeplass, hennes første topp 10-plassering i et verdenscuprenn.

Under Vinter-OL 2018 i Pyeongchang kjørte Lysdahl på det norske laget som tok bronse i lagkonkurransen. De øvrige på laget var Nina Haver-Løseth, Maren Skjøld, Sebastian Foss Solevåg, Leif Kristian Nestvold-Haugen og Jonathan Nordbotten.

### 2018/19
Verdenscupåpningen 2018/19 var igjen storslalåm i Sölden i Østerrike, og Lysdahl kom på åttendeplass, som sesongen før.

### 2020/21
Lysdahl skulle kjørt på det norske laget som tok gull i lagkonkurransen under VM i alpint 2021 i Cortina, men måtte stå over grunnet et sårt kne. Hun var allikevel oppført som reserve og mottok gullmedalje sammen med Kristina Riis-Johannessen, Sebastian Foss Solevåg, Fabian Wilkens Solheim og Thea Stjernesund. Det var andre gang en norsk kvinne ble verdensmester i alpint. Den første var Inger Bjørnbakken i 1958.

### 2021/22
Hun fikk sin første pallplass i verdenscupen individuelt da hun ble nummer tre i parallellslalåm i Lech 13. november 2021.

### 2022/23
Hun kjørte på Norges lag som tok sølv i lagkonkurransen i VM 2023 i Méribel.

## Medaljer i norske mesterskap

## Referanser




## Eksterne lenker
* 
*
Breezy Johnson

**Breanna Noble «Breezy» Johnson** (født 1996) er en amerikansk alpinist.

Hun representerte USA under VM i alpint 2017 i St. Moritz, der hun ble nummer 28 i super-G.

Hun tok sin første pallplass i verdenscupen i alpint da hun ble nummer tre i utfor i Val-d’Isère 18. desember 2020.

I VM 2025 i Saalbach-Hinterglemm tok hun gull i utfor og i alpin kombinasjon lag der hun kjørte sammen med Mikaela Shiffrin.

I Vinter-OL 2026 i Milano Cortina ble hun olympisk mester i utfor.

## Referanser


## Eksterne lenker
*
Kira Weidle-Winkelmann

**Kira Weidle-Winkelmann** (født 1996) er en tysk alpinist.

Hun representerte Tyskland under VM i alpint 2017 i St. Moritz, der hun ble nummer 31 i super-G. I junior-VM i Åre samme år ble nummer tre i utfor.

Hun tok sin første pallplass i verdenscupen da hun ble nummer tre i utfor i Lake Louise 30. november 2018.

Hun tok sølv i utfor under VM i alpint 2021 i Cortina.

Under Vinter-OL 2022 i Beijing, ble hun nummer 4 i utfor.

I Vinter-OL 2026 i Milano Cortina tok hun sølv i kombinasjon lag og ble nummer ni i utfor.

## Referanser


## Eksterne lenker
*
Valérie Grenier

**Valérie Grenier** (født 30. oktober 1996) er en canadisk alpinist.

## Idrettskarriere
;2014/15
I Junior-VM i alpint 2015 på Hafjell og Kvitfjell tok hun en bronsemedalje i storslalåm bak østerrikerne Nina Ortlieb og Stephanie Brunner.

;2015/16
I Junior-VM i alpint 2016 i Sotsji i Russland tok hun først gull i utfor foran sveitsiske Beatrice Scalvedi og italienske Nicol Delago, før hun to dager senere tok sølv i Super-G mellom østerrikeren Nina Ortlieb og italienske Verena Gasslitter.

;2016/17
Hun representerte Canada i VM i alpint 2017 i St. Moritz, der hun ble nummer 33 i super-G. 

;2022/23
Hun tok sin første seier i verdenscupen da hun vant storslalåm i Kranjska Gora 7. januar 2023.

## Referanser


## Eksterne lenker
*